OpenLLM-France/wikimedia huggingface dataset:
# Conradina

Conradina és un gènere de plantes angiospermes de la família de les lamiàcies (Lamiaceae). Són plantes natives del sud-est dels Estats Units. Es troben en tres localitzacions separades, una petita zona entre el sud de l'estat de Kentucky i el nord-est de Tennessee, la península de Florida i la zona compresa entre el sud d'Alabama i les zones contigües del nord-oest de l'estat de Florida i del sud-est de Mississipi i

## Descripció

Són arbusts perennifolis compactes de branques erectes. Les fulles son fragants, amb una olor que recorda el romaní, estretes, enteres i amb el limbe revolut. Les flors poden ser solitàries o agrupades en inflorescències axil·lars cimoses. El calze té forma tubular amb dos llavis, el superior té tres lòbuls petits i l'inferior dos d'estrets i més llargs. La corol·la és bilabiada, de color entre blanc, violaci i porpra, el llavi superior és erecte i una mica còncau, l'inferior presenta tres lòbuls i acostuma a tenir punts porpra.

## Taxonomia

Aquest gènere va ser publicat per primer cop l'any 1870 a la revista Proceedings of the American Academy of Arts and Sciences de Boston, pel botànic estatunidenc Asa Gray (1810-1888). El nom del gènere està dedicat al botànic estatunidenc Solomon White Conrad ( 1779-1831).

### Espècies

Dins del gènere Conradina es reconeixen les cinc espècies següents:
* Conradina canescens A.Gray
* Conradina cygniflora C.E.Edwards, Judd, Ionta & Herring
* Conradina glabra Shinners
* Conradina grandiflora Small
* Conradina verticillata Jennison

## Referències

* 1 2 «Conradina A.Gray» (en anglès). Plants of the World Online. Royal Botanic Gardens. Kew. [Consulta: 11 març 2025].
* 1 2 Dosoky i Setzer, 2018, p. 1.
* ↑ Dosoky i Setzer, 2018, p. 2.
* ↑ «Conradina A.Gray» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 14 març 2025].
* ↑ Gray, 1870, p. 294.

## Bibliografia

* Gray, Asa «Appendix: December, 1870» (en anglès i llatí). Proceedings of the American Academy of Arts and Sciences [Boston], vol. 8, 12-1870, pàg. 294-296.
* Dosoky, Noura S.; Setzer, William N. «The Genus Conradina (Lamiaceae): A Review». Plants, vol. 7, n. 19, 2018, pàg. 1-10. DOI: 10.3390/plants7010019.
# Jardins de Sant Pau del Camp

Els jardins de Sant Pau del Camp són un espai públic d'una hectàrea al voltant del monestir que porta el mateix nom, al Raval de Barcelona.

## Història

Es van inaugurar l'any 1992, en un espai antigament ocupat per habitatges i diverses fàbriques, entre les quals destaca la fàbrica Santaló, la xemeneia de la qual es conserva com a testimoni del passat industrial de la zona.

## Descripció

El jardí està format per uns amplis parterres de gespa que formen un petit turó artificial per tal de salvar el desnivell ocasionat per un aparcament subterrani. Circumval·len el monestir romànic i el disnivell del petit turó permet que el monument es pugui contemplar des del capdamunt de l'elevació que corona l'espai. Entre els parterres hi ha camins semicirculars excavats entre murs de mitja alçària amb pedrissos dissenyats per a l'estada i gaudi.
Els arbres que dominen l'espai són les moreres (Morus alba), les tipuanes (Tipuana tipu) i els pollancres (Populus alba). El turó culmina en una placeta flanquejada per tipuanes. Just a nivell de carrer, al costat del monestir hi ha esplanada de sauló protegida per arbres d'ombra. Al costat d'aquesta esplanada podem trobar diferents àrees recreatives que alberga els jardins: una pista de botxes, una àrea de jocs infantils i uns horts urbans. L'espai és tancat per un mur cobert de buganvílies.

## Referències

* ↑ «Pla d'acció per aconseguir que els Jardins de Sant Pau del Camp s'utilitzin més». betevé, 23-07-2017.
* ↑ La Conquesta del verd: els parcs i els jardins de Barcelona. Barcelona: Ajuntament de Barcelona. Regidoria d'edicions i Publicacions, 1995. ISBN 84-7609-727-1.
* 1 2 «Jardins de Sant Pau del Camp». barcelona.cat. Ajuntament de Barcelona.

## Vegeu també

* Casa-fàbrica Dardé, Cabañes i Oliveras
* Casa-fàbrica Torruella-Tous

## Enllaços externs

* «Jardins de Sant Pau del Camp». barcelona.cat. Ajuntament de Barcelona.
# Graeme Manson

Graeme Manson iés un guionista i productor canadenc de Vancouver, Columbia Britànica. És conegut pel seu treball a l'aclamada sèrie de televisió de thriller de ciència-ficció de BBC America i Space Orphan Black.

## Carrera

Va coescriure la pel·lícula de 1997 Cube amb la qual va guanyar el Premi al millor guió al XXXI Festival Internacional de Cinema Fantàstic de Catalunya, i ha escrit per a televisió durant molts anys sèries com The Bridge, Flashpoint i Being Erica.
Amb John Fawcett és el co-creador i productor executiu de l'aclamada i guardonada sèrie de televisió de ciència-ficció de BBC America i Space Orphan Black, per a la qual també ha escrit molts episodis. Ambdós havien col·laborat anteriorment a la pel·lícula de 2001 Lucky Girl. La sèrie va ser un èxit de crítica i comercial . Es va estrenar el 30 de març de 2013 a Space al Canadà i a BBC America als Estats Units. El 16 de juny de 2016, la sèrie fou renovada per a una cinquena i última temporada de 10 episodis que fou estrenada el 10 de juny de 2017. La sèrie va guanyar un dels Premis Peabody el 2013, i ha guanyat i ha estat nominat a diversos Canadian Screen Awards.
Havia de ser el productor executiu de l'adaptació televisiva de Whatever, Linda, una premiada sèrie web.
Va ser el co-showrunner de l'adaptació televisiva de Snowpiercer.

## Premis

Amb John Fawcett, va rebre el 2015 CFC Award for Creative Excellence del Canadian Film Centre pel seu treball a Orphan Black. També ha guanyat tres Canadian Screen Awards, un Premi Hugo i un premi del Writers Guild of Canada.

## Referències

* ↑ La película canadiense “Cube” gana sin sorpresa el festival de Sitges, La Vanguardia, 18 d'octubre de 1998
* ↑ Andreeva, Nellie «'Whatever, Linda' Web Series To Get TV Adaptation By 'Orphan Black' Co-Creator & Mark Gordon Co.» (en anglès). Deadline, 20-04-2016 [Consulta: 17 setembre 2017].
* ↑ Berry, David. «Orphan Black's foster parents: How John Fawcett and Graeme Manson came to create a Canadian hit». National Post, 19-04-2014. [Consulta: 1r maig 2014].
* ↑ «Orphan Black». Space. Arxivat de l'original el 15 març 2015. [Consulta: 28 març 2013].
* ↑ BBC America (June 26, 2012). "BBC America Orders Original Sci-Fi Adventure 'Orphan Black'". Nota de premsa. Consulta: March 29, 2013.
* ↑ Prudom, Laura. «'Orphan Black' Renewed for Fifth and Final Season». Variety, 16-06-2016. [Consulta: 16 juny 2016].
* ↑ Roots, Kimberly. «Orphan Black Final Season Premiere Date Set at BBC America». TVLine, 07-02-2017. Arxivat de l'original el de febrer 7, 2017. [Consulta: 7 febrer 2017].
* ↑ «Orphan Black (BBC America)». Peabody Awards, 02-04-2014. [Consulta: 2 abril 2014].
* ↑ «Orphan Black». Academy of Canadian Cinema & Television, 30-12-2016. [Consulta: 3 juliol 2017].
* ↑ Nellie Andreeva. «'Whatever, Linda' Web Series To Be Adapted For TV By Mark Gordon Co - Deadline». Deadline, 20-04-2016.
* ↑ «Graeme Manson and John Fawcett Presented with 2015 CFC Award for Creative Excellence». Arxivat de l'original el 2021-06-16. [Consulta: 12 desembre 2023].
* ↑ «Graeme Manson». [Consulta: 23 juliol 2016].
# Partit de la Gent

El Partit de la Gent (en espanyol, Partido de la Gente) és un partit polític de l'Uruguai. Va ser fundat el 2016 per l'empresari i polític Edgardo Novick.

## Història

El Partit de la Gent va néixer al 2016 després de l'experiència del Partit de la Concertació, que pretenia aglutinar votants dels partits tradicionals, com el Partit Colorado i el Nacional, per a les eleccions departamentals i municipals a Montevideo al 2015. Així, amb antics membres de la Concertació, Novick va crear el Partit de la Gent el 4 de novembre a l'Hotel Radisson de Montevideo, i va fer-ho públic el 7 de novembre en un acte de presentació, registrant-lo oficialment al finalitzar el mateix.
Al 2019 va participar en les primeres eleccions legislatives amb la fórmula Edgardo Novick - Daniel Peña, obtenint el segon l'acta de diputat per Montevideo. A les eleccions presidencials del mateix any, van donar suport al President Luis Alberto Lacalle Pou.
Més recentment, al 2022, la Cort Electoral va considerar que el partit no té autoritats vàlides, fruit de la divisió interna entre la facció representada per Novick i per la de Daniel Peña. Amb la retirada del primer, Daniel esdevindria nou líder del partit, tot i la posterior sortida del sector de Novick, representat llavors per Pablo Paiva, que proposaria la creació de Liberals per la Gent.

## Resultats electorals
### Eleccions presidencials

| Any | Candidat | Vots | % | Votes | % | Resultat |
| Any | Candidat | 1a volta | 1a volta | 2a volta | 2a volta | | Resultat |
| 2019 | Edgardo Novick | 26,313 | 1.12% | - | - | 2 Derrota |

### Eleccions legislatives

| Any | Vots | % | Diputats | +/- | Pos. | Senadors | +/- | Govern |
| 2019 | 26,313 | 1.12% | 1 / 99 | 1 | 6è | 0 / 30 | = | Coalició |

## Referències

* ↑ «Novick registra en la Corte el Partido de la Gente» (en anglès), 07-11-2016. [Consulta: 22 juliol 2024].
* ↑ «Edgardo Novick inscribirá este lunes el nuevo lema: “Partido de la Gente”» (en castellà), 06-11-2016. [Consulta: 22 juliol 2024].
* ↑ «El Observador: Noticias de España y del mundo» (en espanyol europeu). [Consulta: 22 juliol 2024].
* ↑ «La Corte Electoral notificó al Parlamento que el Partido de la Gente “ha dejado de tener autoridades válidas”» (en castellà), 20-10-2022. [Consulta: 22 juliol 2024].
* ↑ «Vuelve el Partido de la Gente con otro nombre» (en espanyol europeu), 25-05-2023. [Consulta: 22 juliol 2024].
# Wood River (Nebraska)

Wood River és una població dels Estats Units a l'estat de Nebraska. Segons el cens del 2000 tenia 1.204 habitants.

## Demografia

Segons el cens del 2000, Wood River tenia 1.204 habitants, 456 habitatges, i 320 famílies. La densitat de població era de 645,6 habitants per km².
Dels 456 habitatges en un 34,4% hi vivien nens de menys de 18 anys, en un 59,6% hi vivien parelles casades, en un 6,1% dones solteres, i en un 29,8% no eren unitats familiars. En el 27% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,2% tenia menys de 18 anys, un 6,1% entre 18 i 24, un 27,4% entre 25 i 44, un 19,6% de 45 a 60 i un 19,8% 65 anys o més.
L'edat mediana era de 38 anys. Per cada 100 dones de 18 o més anys hi havia 89,4 homes.
La renda mediana per habitatge era de 36.776 $ i la renda mediana per família de 44.453 $. Els homes tenien una renda mediana de 27.596 $ mentre que les dones 20.179 $. La renda per capita de la població era de 16.275 $. Aproximadament el 10,1% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wood River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Wood River». American Fact Finder. Oficina del Cens dels Estats Units, 12-01-2010.
# Eleccions municipals de 1995 a Montblanc

Les eleccions municipals de 1995 a Montblanc van ser unes eleccions locals que es van celebrar el diumenge 28 de maig de 1995 a Montblanc, a la Conca de Barberà, com a part de les eleccions municipals espanyoles. Es van triar els 13 regidors de l'Ajuntament de Montblanc.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Montblanc, en tenir 4.757 persones censades, l'hi correspon 13 regidors.

## Candidatures

El 2 de maig del mateix any, la Junta Electoral de Zona de Valls va proclamar sis candidatures del municipi de Montblanc en el Butlletí Oficial de la Província de Tarragona.
* Acord per Montblanc (APM)
* Convergència i Unió (CiU)
* Esquerra Republicana de Catalunya (ERC)
* Independents per Montblanc (IM-FIC)
* Partit dels Socialistes de Catalunya (PSC-PSOE) (PSC)
* Partit Popular (PP)

## Jornada electoral
### Constitució de les meses

En aquell moment, Montblanc tenia una població de 5.937 habitants, dels quals 4.757 persones van ser cridades a votar en alguna de les 6 meses que es van constituir al municipi.

### Participació

La participació en aquestes eleccions va ser de 71,6%, el qual cosa implica que un total de 3.406 ciutadans del municipi van decidir exercir el seu dret a vot. Comparant aquesta participació amb la mitjana catalana, Montblanc va registrar una xifra més alta, situant-se en 6,8 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Montblanc |
| Participació (14h) | 38,5% ( 3,5%) |
| Participació (18h) | 56,3% ( 2,8%) |
| Participació (20h) | 71,6% ( 0,6%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 28 de mayo de 1995.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. [Consulta: 4 juny 2023].
Plantilla:Eleccions municipals a Montblanc Plantilla:Eleccions municipals de 1995 a la Conca de Barberà
# Tintah (Minnesota)

Tintah és una població dels Estats Units a l'estat de Minnesota. Segons el cens del 2000 tenia 79 habitants.

## Demografia

Segons el cens del 2000, Tintah tenia 79 habitants, 37 habitatges, i 21 famílies. La densitat de població era de 40,7 habitants per km².
Dels 37 habitatges en un 24,3% hi vivien nens de menys de 18 anys, en un 43,2% hi vivien parelles casades, en un 10,8% dones solteres, i en un 43,2% no eren unitats familiars. En el 40,5% dels habitatges hi vivien persones soles el 27% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,86.
Per edats la població es repartia de la següent manera: un 26,6% tenia menys de 18 anys, un 5,1% entre 18 i 24, un 26,6% entre 25 i 44, un 12,7% de 45 a 60 i un 29,1% 65 anys o més.
L'edat mediana era de 40 anys. Per cada 100 dones de 18 o més anys hi havia 87,1 homes.
La renda mediana per habitatge era de 15.500 $ i la renda mediana per família de 13.125 $. Els homes tenien una renda mediana de 18.750 $ mentre que les dones 0 $. La renda per capita de la població era de 13.536 $. Entorn del 36,8% de les famílies i el 23,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tintah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Tintah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# La Fargeville

La Fargeville és una concentració de població designada pel cens dels Estats Units a l'estat de Nova York. Segons el cens del 2000 tenia 588 habitants.

## Demografia

Segons el cens del 2000, La Fargeville tenia 588 habitants, 219 habitatges, i 160 famílies. La densitat de població era de 65,2 habitants per km².
Dels 219 habitatges, en un 32,9% hi vivien nens de menys de 18 anys, en un 54,3% hi vivien parelles casades, en un 13,7% dones solteres, i en un 26,9% no eren unitats familiars. En el 25,6% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,11.
Per edats, la població es repartia de la següent manera: un 28,2% tenia menys de 18 anys, un 8,3% entre 18 i 24, un 27,9% entre 25 i 44, un 22,8% de 45 a 60, i un 12,8% 65 anys o més.
L'edat mediana era de 36 anys. Per cada 100 dones de 18 o més anys hi havia 81,9 homes.
La renda mediana per habitatge era de 29.286 $ i la renda mediana per família de 41.705 $. Els homes tenien una renda mediana de 21.750 $, mentre que les dones tenien 24.306 $. La renda per capita de la població era de 13.816 $. Entorn del 22,5% de les famílies i el 28,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Fargeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- La Fargeville». American Fact Finder. Oficina del Cens dels Estats Units, 12-01-2010.
# Síndrome de Jerusalem

La síndrome de Jerusalem és una malaltia psíquica que afecta un turista o un habitant de Jerusalem. La malaltia té el caràcter d'una psicosi i s'exterioritza amb signes de deliris: l'afectat s'identifica completament amb una persona de la història sagrada de l'Antic o del Nou Testament i actua com a tal.
Moltes persones d'importància bíblica són objecte d'una identificació d'aquest tipus, com per exemple Moisès o el rei David de l'Antic Testament, o Jesús o sant Joan Baptista del Nou Testament. Habitualment els homes emulen personatges masculins de la Bíblia, i les dones, personatges femenins. La confessió religiosa també és important, ja que els jueus trien personatges de l'Antic Testament, i els cristians solen triar-los del Nou; mentre que no s'han donat gaires casos en musulmans.
La identificació amb personatges bíblics és completa i sol anar acompanyada per prèdiques públiques i pregàries amb malalts. Molts dels afectats acostumen a passejar-se vestits amb túniques o llençols.
La síndrome de Jerusalem fou descrita pel metge israelià Yair Bar El, que va fer el primer diagnòstic d'aquesta malaltia a principis dels anys vuitanta i, des d'aleshores, ha tractat més de 400 pacients a la clínica psiquiàtrica Kefar Xaul. La malaltia no és, en principi, perillosa; i els símptomes dels afectats acostumen a desaparèixer després d'uns quants dies. Tanmateix, moltes de les persones afectades ja tenien un historial psiquiàtric abans de sorgir-los la síndrome de Jerusalem, de manera que la majoria ja hi tenen una predisposició. Un dels casos més extrems de la síndrome fou el d'un turista australià, Michael Rohan, que incendià la mesquita d'al-Aqsa l'agost de 1969 a causa d'aquesta síndrome.
Cal remarcar que entre els afectats, n'hi ha molts més de protestants que de catòlics. Una explicació possible és que el protestantisme se centra en les Escriptures i en els conceptes de la fe; mentre que, en canvi, el catolicisme és influenciat pel Papa, cosa que pot apaivagar els desitjos d'identificació personal.

## Vegeu també

* Síndrome de Stendhal
* Síndrome de París

## Enllaços externs

* Síndrome de Jerusalem al Ministeri d'Afers Estrangers d'Israel (castellà)
# Partit de la Mare Pàtria

El Partit de la Mare Pàtria (turc Anatavan Partisi, ANAP) fou un partit polític de Turquia fundat el 1983 per Turgut Özal. L'ANAP és considerat un partit nacionalista de centredreta que va donar suport a les restriccions sobre el paper que el govern pot exercir en l'economia, el que afavoreix el capital privat i l'empresa, i que permet algunes expressions públiques de la religió.
L'ANAP va tenir la majoria al govern de Turquia de 1983 a 1993. Turgut Özal va ocupar el càrrec de primer ministre de 1983 a 1989, i després el de president de 1989 a 1993. Durant aquest temps, els dirigents de l'ANAP van transformar l'economia turca en començar les reformes de lliure mercat, en particular reduint l'espai públic i avançant cap a l'empresa privada. El 1987 el govern encapçalat per l'ANAP demanà l'admissió a la Comunitat Econòmica Europea, precursora de la Unió Europea. No obstant això, aquest intent d'entrar a la CEE es va acabar quan l'ANAP criticà la Unió Duanera de la CEE i decidí que els termes d'admissió establerts per la CEE no suposaven el millor interès de Turquia i del seu poble.
Després d'aquest període, l'ANAP va tenir poques oportunitats de tornar al lideratge. El 1995 va formar una coalició amb el Partit de la Recta Via (DYP), un altre partit de centredreta, que li va permetre mantenir la seva influència un curt període. Després, de juliol 1997 a novembre 1998, l'ANAP, va retornar al capdavant del govern amb el líder Mesut Yılmaz. Això no obstant, l'ANAP, va patir una de les més grans derrotes a les eleccions d'abril de 1999 i va esdevenir el quart partit polític més gran de Turquia, amb només el 14% dels vots i 86 dels 365 escons al Parlament. Durant les eleccions de 2002, que només va obtenir 5,12% dels vots i cap escó al Parlament.Del 2008 al 2009 el seu president va ser Salih Uzun. El mateix any 2009 es va dissoldre i es va integrar en el Partit Democràtic.

## Eleccions

Resultat de les eleccions a la Gran Assemblea Nacional :
| Eleccions | % dels vots | Membres de l'Assemblea |
| 1983 | 45,11 | 211 |
| 1987 | 36,36 | 292 |
| 1991 | 24,01 | 115 |
| 1995 | 19,65 | 132 |
| 1999 | 13,22 | 86 |
| 2002 | 5,11 | 0 |

## Líders

* Turgut Özal (1983 - 1989)
* Yıldırım Akbulut (1989 - 1991)
* Mesut Yılmaz (1991 - 2002)
* Ali Talip Özdemir (2002 - 2003)
* Nesrin Nas (2003 - 2005)
* Erkan Mumcu (2005 - 2008)
* Salih Uzun (2008 - 2009)